Diego Costa

Diego da Silva Costa (s. 7. lokakuuta 1988 Lagarto, Brasilia) on brasilialais-espanjalainen jalkapalloilija. Hän edusti viimeksi Brasilian Série A:ssa pelaavaa Grêmiota. Hän on pelipaikaltaan hyökkääjä.

Hän aloitti ammattilaisuransa vuonna 2006 edustaen Bragaa sekä Penafielia. Seuraavana vuonna hän siirtyi Atlético Madridiin, josta hänet kuitenkin lainattiin takaisin Bragaan. Tämän jälkeen hän pelasi kaksi seuraavaa vuotta yhden kauden lainasopimuksilla Celtassa ja Albacetessa. Vuonna 2009 hänet myytiin Valladolidiin, mutta hyvin sujuneen kauden jälkeen madridilaisseura hyödynsi takaisinosto-oikeutensa ja Costa palasi takaisin Atléticoon. Kausi 2013–2014 sujui niin pelaajalta itseltään kuin koko joukkueeltakin erinomaisesti, kun Atlético juhli sarjakauden päätteeksi maan pääsarjamestaruutta. Costa teki sarjakauden aikana yhteensä 27 maalia. Seuraavana kesänä hän siirtyi Chelsean riveihin 38 miljoonan euron siirtokorvauksella.

Costa edusti Brasiliaa kahdessa ystävyysottelussa vuonna 2013. Saatuaan Espanjan kansalaisuuden syyskuussa 2013, hän ilmoitti halustaan edustaa Espanjan maajoukkuetta. Hän pelasi ensimmäisen maaottelunsa Espanjan paidassa maaliskuussa 2014. Hän kuului myös Espanjan kokoonpanoon vuoden 2014 MM-kilpailuissa.

 Seurajoukkueura 
Atlético Madrid ja lainasopimukset (2006–2009)
Costa aloitti uransa brasilialaisesta Barcelona Esportivo Capelasta. Sieltä hän siirtyi helmikuussa 2006 Portugaliin ja teki sopimuksen Sporting Bragan kanssa. Loppukauden hän pelasi Bragan reservijoukkueessa.

Kesällä 2006 hänet lainattiin alemmalla sarjatasolla pelanneeseen Penafieliin. Joulukuussa 2006 hänet kuitenkin myytiin espanjalaisseura Atlético Madridiin, mutta palasi loppukauden kestävällä lainasopimuksella takaisin Bragaan. Hän teki ensimmäisen maalinsa joukkueessa Uefa-cupin ottelussa Parmaa vastaan.

Kaudet 2007–2009 hän pelasi lainalla Espanjan Segunda Divisiónissa pelanneissa Celta Vigossa ja Albacetessä. Ensimmäisellä kaudellaan Celtassa hän onnistui maalinteossa kuudesti ja seuraavalla kaudella Albacetessä hän laukoi kymmenen maalia.

Siirto Valladolidiin ja paluu takaisin Atléticoon (2009–2014)
8. heinäkuuta 2009 hän siirtyi Valladolidiin osana kauppaa, jossa maalivahti Sergio Asenjo matkasi Madridiin.Asenjo ya es el nuevo portero del Atlético AS. Viitattu 1.2.2010. Kauden 2009–2010 päätteeksi Atlético käytti siirtoon sisältyneen takaisinosto-oikeuden ja Costa palasi kesällä takaisin madridilaisseuraan.26 jugadores comenzarán la pretemporada a las órdenes de Quique Sánchez Flores clubatleticodemadrid.com. Viitattu 7.7.2010. Joukkueessa hyökkääjinä kauden aloittivat hänen lisäkseen argentiinalainen Sergio Agüero ja uruguaylainen Diego Forlán, joista Costa toimi varamiehenä. 26. syyskuuta 2010 Costa käytti tilaisuutensa hyväkseen tekemällä maalin ottelussa vastaan, tullessaan vaihdosta kentälle Agüeron loukkaannuttua.Atletico edge past rock-bottom Zaragoza ESPN. Viitattu 26.3.2014.  3. huhtikuuta 2010 pelatussa ottelussa Osasunaa vastaan Costa teki kaikki (3) joukkueensa maalit, kun madridilaiset voittivat ottelun numeroin 3–2.Diego Costa treble seals Atletico triumph ESPN. Viitattu 26.3.2014. 

Heinäkuussa 2011 Atléticon harjoituskauden aikana Costa loukkasi polvensa vakavasti ja menetti suurimman osan tulevasta kaudesta.Atletico Madrid's Diego Costa to miss six months with cruciate ligament injury Goal. Viitattu 26.3.2014.  23. tammikuuta 2012 hän siirtyi loppukauden kestävällä lainasopimuksella paikallisseura Rayo Vallecanoon.Diego Costa se marcha cedido al Rayo Vallecano Marca. Viitattu 26.3.2014.  Hän teki neljä (4) maalia ensimmäisten kolmen ottelun aikana, joista kaksi syntyivät 3–5-vierasvoittoon päättyneessä ottelussa Levantea vastaan.Bangoura and Costa inspire Rayo ESPN. Viitattu 26.3.2014. 

Joulukuussa 2012 Costa oli osallisena kentällä tapahtuneissa useissa riitatilanteissa kahden eri ottelun aikana, joista ensimmäinen oli paikallistaisto Real Madridia vastaan, josta hän kuitenkin selvisi ilman kurinpidollisia toimenpiteitä.Sergio Ramos escupió primero a Diego Costa Goal. Viitattu 29.3.2014.  Sen sijaan Eurooppa-liigan lohkovaiheen ottelussa tšekkiläistä Viktoria Plzeňiä vastaan hän tuli ulosajetuksi kentältä punaisella kortilla. Myöhemmin UEFA langetti tästä Costalle neljän (4) ottelun pituisen pelikiellon.La UEFA castiga con cuatro partidos a Diego Costa Marca. Viitattu 29.3.2014.  Huolimatta Costan tempperamenttisesta käytöksestä kentällä, päävalmentaja Diego Simeone ei epäröinnyt jatkossakaan laittaa kuumaveristä espanjalaista avauskokoonpanoon, johon Costa vastasikin kiitoksena tekemällä yhteensä kolme maalia otteluissa Deportivo La Coruñaa (1) ja Getafea (2) vastaan.Five-star show from Falcao ESPN. Viitattu 29.3.2014. Él Atlético sí quiere la Copa Marca. Viitattu 29.3.2014. 
pienoiskuva|vasen|Diego Costa ottelussa Almeríaa vastaan syyskuussa 2013.
Atlético Madridin pudotettua Copa del Reyn välierissä Sevillan, Costa oli onnistunut tekemään seitsemän (7) maalia yhtä monessa pelaamassaan ottelussa.Diego Costa y Cristiano Ronaldo pelearán por el Pichichi copero Marca. Viitattu 29.3.2014.  Copa del Reyn loppuottelussa nähtiin madridilaisseurojen välinen taisto, kun sinne tiensä selvitti Atlético Madridin lisäksi Real Madrid. Loppuottelu pelattiin 17. toukokuuta 2013 Estadio Santiago Bernabéulla, joka lopulta jatkoajan päätteeksi ratkesi Atléticon eduksi numeroin 2–1. Costa kavensi ottelun tasalukemiin 1–1 35. peliminuutilla ja ratkaisevan maalin jatkoajalla teki brasilialaispuolustaja Miranda.Jose Mourinho and Cristiano Ronaldo off in Real Madrid loss BBC. Viitattu 29.3.2014. 

Elokuussa 2013 Costa vietiin lehtihuhujen mukaan vahvasti englantilaisseura Liverpooliin, joka oli valmis maksamaan espanjalaisesta 25 miljoonan euron siirtokorvauksen ja lisäksi kolminkertaistamaan hänen madridilaisseurassa tienaaman palkkansa.El Liverpool triplica el sueldo a Diego Costa Marca. Viitattu 29.3.2014.  Lopulta siirtohuhuille asetettiin piste, kun hän solmi Atléticon kanssa vuoteen 2018 ulottuvan jatkosopimuksen, jonka lisäksi hänen palkkansa tuplattiin.Diego Costa renueva con el Atlético de Madrid hasta 2018 Goal. Viitattu 29.3.2014.  Costa juhli uutta sopimustaan madridilaisseuran kanssa, tekemällä muutama päivä myöhemmin kauden avausottelussa kaksi (2) maalia Sevillan verkkoon.Diego Costa ruge como un tigre Marca. Viitattu 29.3.2014. 

24. syyskuuta 2013 Costa teki joukkueensa molemmat maalit, kun Atlético kaatoi kotikentällään Osasunan. Voitto piti madridilaisseuran sarjan kärkipaikalla yhdessä Barcelonan kanssa, kun sarjaa oli pelattu kuusi kierrosta.Costa brace keeps Atletico perfect ESPN. Viitattu 5.4.2014.  Neljän päivää myöhemmin pelatussa Madridin derbyssä vieraskentällä Real Madridia vastaan, hän teki ottelun ainoan maalin. Tällä maalilla Atlético otti toisen perättäisen voittonsa Santiago Bernabéulta viiden kuukauden sisällä.Costa goal wins Madrid derby ESPN. Viitattu 5.4.2014. 

22. lokakuuta 2013 ensimmäisessä Mestarien liigan ottelussaan, hän teki kaksi maalia itävaltalaista Austria Wieniä vastaan. Espanjalaiset voittivat ottelun lopulta numeroin 3–0.Imperious Atlético cruise to victory in Vienna UEFA. Viitattu 5.4.2014.  19. helmikuuta 2014 Atlético kohtasi Mestarien liigan neljännesvälieräparien ensimmäisessä osaottelussa italialaisen AC Milanin. Costa vei espanjalaiset johtoon viime hetken maalillaan, kun varsinaista peliaikaa oli jäljellä enää seitsemän minuuttia.Atlético hit Milan with late sucker punch UEFA. Viitattu 5.4.2014.  Toisen osaottelun 11. maaliskuuta 2014 Atlético Madrid voitti selvin numeroin 4–1, Costan tehdessä kaksi maalia, ja eteni kilpailussa ensimmäistä kertaa 17 vuoteen puolivälieriin.Dominant Atlético ease to Milan triumph UEFA. Viitattu 5.4.2014. 

30. huhtikuuta 2014 Mestarien liigan välierien toisessa osaottelussa englantilaista Chelseaa vastaan Costa laukoi häneen kohdistuneen rikkeen jälkeen rangaistuspotkusta madridilaiset 2–1-vierasjohtoon. Atlético Madrid eteni lopulta otteluparista jatkoon yhteismaalein 3–1 ja kohtasi Lissabonissa pelattavassa loppuottelussa paikallisvastustajansa Real Madridin. Joukkue on viimeksi edennyt Mestarien liigan loppuotteluun vuonna 1974.Chelsea 1–3 Atlético Madrid BBC Sport. Viitattu 10.5.2014.  Hän teki kauden aikana 35 pelaamassaan sarjaottelussa 27 maalia ja oli tällä sarjan kolmanneksi paras maalintekijä.Diego Costa ESPN. Viitattu 21.5.2014.  Sarjakausi 2013–2014 päättyi Atlético Madridin ensimmäisiin mestaruusjuhliin sitten kauden 1995–1996, jonka se varmisti pelattuaan päätöskierroksella 1–1-tasapelin Barcelonan kanssa.

Kauden loppuvaiheilla Costa kärsi loukkaantumisista ja oli vaarassa menettää 24. toukokuuta 2014 pelatun Mestarien liigan loppuottelun. Loppuottelua edeltäneellä viikolla useat eri tietolähteet spekuloivat Costan mahdollisesta pelikunnosta.Diego Costa, baja para la final Marca. Viitattu 8.6.2014.  Hän ehti käydä viikon aikana muun muassa Belgradissa hevosen istukka hoidossa.Diego Costa viaja a Belgrado en busca del milagro Marca. Viitattu 8.6.2014.  Lopulta hänet onnistuttiin saamaan harjoittelukuntoon, mikä lupasi hyvää loppuotteluun osallistumisen kannalta.Diego Costa entrena con el equipo Marca. Viitattu 8.6.2014. Diego Costa, listo para la final Marca. Viitattu 8.6.2014.  Ottelupäivänä Costa nimettiin Atlético Madridin avauskokoonpanoon ja hän aloittikin ottelun kentällä, mutta joutui pettymyksekseen tulemaan vaihtoon jo 9. peliminuutin kohdalla parantumattoman kuntonsa takia.Diego Costa duró 9 minutos Marca. Viitattu 8.6.2014.  Ottelun jälkeen päävalmentaja Diego Simeone myönsi tehneensä virheen laittaessaan Costan avauskokoonpanoon.Atletico Madrid: Simeone admits to mistake over injured Costa BBC Sport. Viitattu 9.6.2014. 

Mestaruuskauden jälkeen siirto Chelseaan (2014–)
12. toukokuuta 2014 lehdet uutisoivat Chelsean tarjonneen Costasta 39 miljoonaa euroa ja joukkueilla olevan jo esisopimus espanjalaistähden siirtymisestä Lontooseen.El Chelsea daría 39 millones por Diego Costa Marca. Viitattu 14.5.2014  4. kesäkuuta 2014 uutisoitiin hänen läpäisseen Chelsean lääkärintarkastuksen.Diego Costa ya pasó el reconocimiento médico con el Chelsea Marca. Viitattu 8.6.2014.  Myöhemmin myös pelaajan itsensä antamissaan haastatteluissa hän on todennut suuntaavansa mahdollisesti lontoolaisseuraan.Costa: It looks like I'm joining Chelsea Goal. Viitattu 8.6.2014.  Lopulta 1. heinäkuuta 2014 siirtoikkunan avauduttua Chelsea vahvisti siirron omalla kotisivustollaan.Costa agreement reached Chelsea FC. Viitattu 2.7.2014.  Siirtokorvauksen arvioidaan olevan 38 miljoonaa euroa.Diego Costa ya es jugador del Chelsea Marca. Viitattu 2.7.2014. 

Costa teki ensimmäisen maalinsa uudessa seurassaan heti kauden ensimmäisessä harjoitusottelussa 27. heinäkuuta 2014, jossa lontoolaisseura kohtasi slovenialaisen Olimpijan.Match report: NK Olimpija Ljubljana 1 Chelsea 2 Chelsea FC. Viitattu 13.10.2014.  Harjoituskauden toisen osumansa hän viimeisteli 8. elokuuta 2014 pelatussa ystävyysottelussa turkkilaista Fenerbahçea vastaan.Chelsea beat Fenerbahce but then lose to Besiktas in Istanbul pre season tournament as £32million hitman Diego Costa scores a wondergoal Mail Online. Viitattu 13.10.2014.  Viimeisessä harjoituskauden ottelussa 12. elokuuta 2014 Chelsea kohtasi Stamford Bridgellä espanjalaisen Real Sociedadin, missä Costa viimeisteli kaksi (2) maalia.Match report: Chelsea 2 Real Sociedad 0 Chelsea FC. Viitattu 13.10.2014. 

18. elokuuta 2014 pelatussa sarjakauden avausottelussa Burnleytä vastaan Costa avasi myös virallisesti maalitilinsä Chelsean paidassa, kun hän viimeisteltyään joukkueensa 1–1-tasoitusosuman.Burnley 1–3 Chelsea BBC Sport. Viitattu 13.10.2014.  Hän onnistui maalinteossa myös kauden toisessa sarjaottelussa Leicester Cityä vastaan. Costan maaliputki sai jatkoa kahdella osumalla 30. elokuuta 2014 pelatulla kolmannella sarjakierroksella, jossa Chelsea kohtasi Evertonin. Hänet palkittiin elokuun suoritustensa jälkeen Valioliigan kuukauden paras pelaaja -palkinnolla.Diego Costa accepts August accolade Chelsea FC. Viitattu 13.10.2014.  13. syyskuuta 2014 Costa viimeisteli ensimmäisen hattutemppunsa lontoolaisseurassa 4–2-voittoon päättyneessä ottelussa Swanseata vastaan, ja teki näin samalla valioliigaennätyksen kokoamalla seitsemän maalia nopeimpana pelaajana sarjahistoriassa, jättäen taakseen Sergio Agüeron ja Micky Quinnin.Chelsea 4–2 Swansea City BBC Sport. Viitattu 13.10.2014. Diego Costa: Is Chelsea striker just a fast starter or the real deal? BBC Sport. Viitattu 13.10.2014. 

Costa teki kauden kymmenennen maalinsa 8. marraskuuta 2014 pelatussa vierasottelussa Liverpoolia vastaan. Ottelu päättyi lontoolaisten 2–1-voittoon ja tappioton kauden aloitus sai jatkoa.Liverpool 1-2 Chelsea BBC Sport. Viitattu 26.1.2015.  17. tammikuuta 2015 hän teki kaksi maalia, kun Chelsea murskasi Swansean vieraskentällä numeroin 5–0.Swansea 0-5 Chelsea BBC Sport. Viitattu 26.1.2015. 

 Maajoukkueura 
Brasilia ja vaihtoanomus
5. maaliskuuta 2013 Costa sai kutsun Brasilian maajoukkueeseen päävalmentaja Luiz Felipe Scolarilta myöhemmin kuun aikana pelattaviin ystävyysotteluihin Italiaa ja Venäjää vastaan.Felipão chama Kaká e Diego Costa. Ronaldinho fica fora de amistosos Globo Esporte. Viitattu 13.10.2014.  Hän teki ensiesiintymisensä Brasilian maajoukkueessa 21. maaliskuuta 2013 Italiaa vastaan, korvattuaan ottelun toisella puoliajalla vaihtoon tulleen Fredin.Italy 2–2 Brazil: Balotelli beauty ensures Swiss spectacular ends all-square Goal. Viitattu 13.10.2014.  Hän pääsi vaihdosta kentälle myös neljää myöhemmin pelatussa ystävyysottelussa Venäjää vastaan.Brazil 1–1 Russia Goal. Viitattu 13.10.2014. 

29. lokakuuta 2013 saatuaan aikaisemmin kesällä Espanjan kansalaisuuden Costa ilmoitti halustaan edustaa Espanjan maajoukkuetta Brasilian jalkapalloliitolle.Diego Costa: Brazil-born striker commits to Spain BBC. Viitattu 6.3.2014.  

Espanja
Hän pelasi ensimmäisen maaottelunsa Espanjan paidassa 5. maaliskuuta 2014 Italiaa vastaan. Espanja voitti Estadio Vicente Calderónilla numeroin 1–0 ja Costa pelasi ottelussa täydet 90 minuuttia.Pedro es el que los mete Marca. Viitattu 6.3.2014. 

Costa nimettiin Espanjan alustavaan 30 pelaajan ryhmään vuoden 2014 MM-kilpailuihin.Carvajal e Iturraspe, novedades en la lista de 30 jugadores de Del Bosque Marca. Viitattu 21.5.2014.  Hän kuului myös myöhemmin valittuun lopulliseen 23 pelaajan miehistöön.Diego Costa y Juanfran, al Mundial Marca. Viitattu 8.6.2014.  Hän palasi loukkaantumisensa jälkeen 7. kesäkuuta 2014 pelattuun ystävyysotteluun El Salvadoria vastaan.Prueba superada para Diego Costa Marca. Viitattu 9.6.2014.  MM-kilpailujen lohkovaiheen ensimmäisessä ottelussa Alankomaita vastaan, Costaan kohdistuneen rikkeen seurauksena Espanjalle tuomittiin rangaistuspotku, josta Xabi Alonso viimeisteli numerot 1–0. Ottelu päättyi kuitenkin Espanjan 1–5-tappioon.Spain 1–5 Netherlands BBC Sport. Viitattu 13.10.2014.  Costa sai ottelun aikana kotiyleisöltä vihamielisen vastaanoton kritiikkinä johtuen tekemästään valinnasta edustaa Espanjan maajoukkuetta Brasilian sijasta, minkä hän ei kuitenkaan antanut vaikuttaa keskittymiseensä.Diego Costa booed by Brazilian crowd as striker represents Spain against Holland Mail Online. Viitattu 13.10.2014.  Costa oli avauskokoonpanossa myös toisella kierroksella niin ikään tappiollisessa ottelussa Chileä vastaan. Hänet vaihdettiin ottelun toisella puoliajalla Fernando Torresiin.Spain 0–2 Chile BBC Sport. Viitattu 13.10.2014.  Viimeisellä kierroksella Australiaa vastaan hän oli koko ottelun ajan vaihtopenkillä.Australia 0–3 Spain BBC Sport. Viitattu 13.10.2014. 

Costa teki ensimmäisen maalinsa Espanjan paidassa 12. lokakuuta pelatussa vuoden 2016 EM-karsintaottelussa Luxemburgia vastaan.Spain bounce back with Luxembourg success UEFA. Viitattu 13.10.2014.  Maalillaan hän katkaisi yli 500 minuuttia kestäneen maalittoman putkensa maajoukkueessa.Y Diego Costa necesitó 515 minutos para estrenarse con La Roja Marca. Viitattu 13.10.2014. 

 Tuomio veropetoksesta 
Diego Costa sai kesäkuussa 2020 kuuden kuukauden vankeustuomion ja yli 500 000 euron sakon veropetoksesta. Hän ei kuitenkaan joudu istumaan vankilassa.

Hänet tuomittiin maksamattomista veroista, joiden yhteissumma nousi yli 1,1 miljoonaan euroon. Tuomio liittyi hänen siirtoonsa brittiseura Chelseaan espanjalaisesta Atletico Madridista vuonna 2014.

 Tilastot 
Seurajoukkue
Päivitetty 12. kesäkuuta 2017.Diego Costa  Soccerway. Viitattu 13.10.2014. Diego Costa ESPN. Viitattu 13.10.2014. 
SeuraKausiSarjaCupLiigacupMaanosan sisäisetMuut1YhteensäOttelutMaalitOttelutMaalitOttelutMaalitOttelutMaalitOttelutMaalitOttelutMaalitPenafiel2006–071351000––145Yhteensä1351000––145Braga2006–0770000021–91Yhteensä70000021–91Celta2007–0830510–––315Yhteensä30510–––315Albacete2008–0935910–––369Yhteensä35910–––369Valladolid2009–1034821–––369Yhteensä34821–––369Atlético Madrid2010–1128651–6100398Yhteensä28651–6100398Rayo Vallecano2011–12161000–––1610Yhteensä161000–––1610Atlético Madrid2012–13311088–520044202013–14352761–98205236Yhteensä6637149–1410209656Chelsea2014–152620103170–37212015–162812421082–41162016–173520522000–4222Yhteensä895210461152–12059Yhteensä318132341561371420397162
1Muissa kilpailuissa on huomioitu Supercopa de España.</small>

Maajoukkue
Maajoukkuetilastot
Päivitetty 13. kesäkuuta 2017.Diego Costa National Football Teams. Viitattu 13.10.2014. </small>
BrasiliaVuosiOttelutMaalit201320Yhteensä20Espanja201471201530201643201722Yhteensä166

Maajoukkuemaalit
Diego Costan maajoukkuemaalit #  Päivämäärä  Pelipaikka  Vastustaja  Maali  Tulos  Ottelumuoto2014 1.  12. lokakuuta 2014  Stade Josy Barthel, Luxemburg, Luxemburg    3 – 0  4–0  EM-karsinta 20162016 2.  5. syyskuuta 2016  Estadio Reino de León, León, Espanja    1 – 0  8–0  MM-karsinta 2018 3.  5. syyskuuta 2016  Estadio Reino de León, León, Espanja    5 – 0  8–0  MM-karsinta 2018 4.  9. lokakuuta 2016  Loro Boriçi, Shkodër, Albania    1 – 0  2–0  MM-karsinta 20182017 5.  24. maaliskuuta 2017  El Molinón, Gijón, Espanja    3 – 0  4–1  MM-karsinta 2018 6.  11. kesäkuuta 2017  Philip II Arena, Skopje, Makedonia    2 – 0  2–1  MM-karsinta 2018

 Saavutukset 
Atlético Madrid:
La Liga: 2013–2014
UEFA Super Cup (2): 2010, 2012
Copa del Rey: 2012–2013

Chelsea
Englannin Valioliiga (2): 2014–2015, 2016–2017
Englannin liigacup: 2015

 Henkilökohtaiset saavutukset 
 Copa del Reyn maalikuningas 2012–2013
 La Ligan kuukauden pelaaja syyskuu 2013
 Valioliigan kuukauden pelaaja elokuu 2014
 Valinta PFA:n vuoden joukkueeseen kaudella 2014–2015 

 Lähteet 

 Aiheesta muualla 

 Diego Costan esittely Chelsean virallisella sivustolla 
 Diego Costan tilastot BDFutbol-sivustolla 
 Diego Costan tilastot National Football Teams -sivustolla 

Luokka:Espanjalaiset jalkapalloilijat
Luokka:Brasilialaiset jalkapalloilijat
Luokka:Vuonna 1988 syntyneet
Luokka:Elävät henkilöt
Luokka:Seulonnan keskeiset artikkelit